钦定古今图书集成/明伦汇编/闺媛典/第145卷 > 张道成妻褚氏〈孙氏附〉
## 钦定古今图书集成/明伦汇编/闺媛典/第145卷 > 张道成妻褚氏〈孙氏附〉

按《宁波府志》：“褚氏，鄞人张道成妻。年二十五而寡，守
节终身。子清克孝。褚疾，割右臂肉和药疗之。中贵欧
某，太守郑珞皆遗以米肉，仍表其闾。褚卒，清庐墓三
年。寻丧，妻孙氏亦守节，抚孤戬戴成人。孙感疾，戬效
父，亦割臂肉作羹进母，孙复愈。主事宗祐题其居曰
‘世全节孝’。”